"Re itse se fa moithuti a kgona go : lemoga le go tlhalosa bokao jwa mafoko mme a dirisiwe ka nepagalo mo mefuteng e mentsi e e farologaneng ya ditlhangwa : dirisa kitso ya botlhokwa jwa ditsela tsa mopeleto , melao le melawana ya mafoko a mapwa le a a thata mme morago a ikwalele lenaane la mafoko ao a mopeleto ; dirisa dikhutswafatso le diakeronimi tse di tlwaelegileng ka nepagalo ; dirisa dibukafoko le lokwalo lo lo bidiwang thesorase , ka tsenelelo go fitlhelela maitlhomo a a farologaneng jaaka go dira dipatlisiso tsa bokao le kapodiso ; dirisa kitso ya dikutu tsa maina , ditlhogo le megatlana go tlhomamisa bokao jwa mafoko a mapwa mo ditlhangweng ; dirisa bong , bontsi le nyenyefatso ya maina ka tshwanelo ; dirisa matlhaodi le matlhalosi ka nepagalo ; lemoga ka mo dipuo di adimanang mafoko ka teng ; farologanya mafoko a a bokaobontsi le makwalwatshwana a go leng gantsi a tshwarisang bothata le go a dirisa mo ditlhangweng ka nepo ; dirisa lefoko le le lengwe boemong jwa polelwana le mefuta ya makaelagongwe le malatodi , ka nepagalo . "